CELEX: 52016JC0001
Language: lv
Date: 2016-01-12
Title: Kopīgs priekšlikums PADOMES REGULA, ar ko groza Regulu (ES) Nr. 267/2012 par ierobežojošiem pasākumiem pret Irānu

EIROPAS KOMISIJA
            Briselē, 12.1.2016
            JOIN(2016) 1 final/2
            2016/0001(NLE)
            Version désensibilisée du 28 juin 2016
            Kopīgs priekšlikums
            PADOMES REGULA,
            ar ko groza Regulu (ES) Nr. 267/2012 par ierobežojošiem pasākumiem pret Irānu
            
               
         
         
            
               PASKAIDROJUMA RAKSTS
            
            
               (1)Ar Padomes 2012. gada 23. marta Regulu (ES) Nr. 267/2012 par ierobežojošiem pasākumiem pret Irānu tiek īstenoti pasākumi, kas paredzēti Lēmumā 2010/413/KĀDP.
            
            
               (2)2015. gada 31. jūlijā Padome pieņēma Lēmumu (KĀDP) 2015/1337, ar ko groza Lēmumu 2010/413/KĀDP un līdz 2016. gada 14. janvārim pagarina 20. panta 14. punktā paredzēto atkāpi, kura attiecas uz darbībām un darījumiem, ko veic attiecībā uz sarakstā iekļautajām vienībām, ciktāl tas nepieciešams saistību izpildei, kuras noteiktas pirms 2012. gada 23. janvāra noslēgtos līgumos vai papildlīgumos, kas vajadzīgi šādu saistību izpildei, ja Irānas jēlnaftas un naftas produktu piegāde vai no to piegādes gūtie ienākumi ir maksājums par summām, kas atbilstīgi pirms 2012. gada 23. janvāra noslēgtiem līgumiem pienākas personām vai vienībām, kuras ir dalībvalstu teritorijā vai jurisdikcijā, ja minētie līgumi konkrēti paredz šādus maksājumus.
            
            
               (3)Padome pieņēma Lēmumu (KĀDP) 2016/.../, iepriekšminēto atkāpi turpmāk pagarinot līdz 2016. gada 4. februārim.
            
            
               (4)Ir vajadzīga turpmāka Savienības rīcība, lai īstenotu minēto pagarinājumu.
            
            
               (5)Savienības augstā pārstāve ārlietās un drošības politikas jautājumos un Eiropas Komisija ierosina attiecīgi grozīt Regulu (ES) Nr. 267/2012.
            
            
               2016/0001 (NLE)
            
            
               Kopīgs priekšlikums
            
            
               PADOMES REGULA,
            
            
               ar ko groza Regulu (ES) Nr. 267/2012 par ierobežojošiem pasākumiem pret Irānu
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 215. pantu, 
            
            
               ņemot vērā Padomes 2010. gada 26. jūlija Lēmumu 2010/413/KĀDP, ar ko paredz ierobežojošus pasākumus pret Irānu un atceļ Kopējo nostāju 2007/140/KĀDP 
                  1
               ,
            
            
               ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu,
            
            
               tā kā:
            
            
               (1)Ar Padomes Regulu (ES) Nr. 267/2012
                  2
                tiek īstenoti pasākumi, kas paredzēti Lēmumā 2010/413/KĀDP.
            
            
               (2)2015. gada 31. jūlijā Padome pieņēma Lēmumu (KĀDP) 2015/1337, ar ko groza Lēmumu 2010/413/KĀDP, lai līdz 2016. gada 14. janvārim pagarinātu 20. panta 14. punktā paredzēto atkāpi, kura attiecas uz darbībām un darījumiem, ko veic attiecībā uz sarakstā iekļautajām vienībām, ciktāl tas nepieciešams saistību izpildei, kuras noteiktas pirms 2012. gada 23. janvāra noslēgtos līgumos vai papildlīgumos, kas vajadzīgi šādu saistību izpildei, ja Irānas jēlnaftas un naftas produktu piegāde vai no to piegādes gūtie ienākumi ir maksājums par summām, kas atbilstīgi pirms 2012. gada 23. janvāra noslēgtiem līgumiem pienākas personām vai vienībām, kuras ir dalībvalstu teritorijā vai jurisdikcijā, ja minētie līgumi konkrēti paredz šādus maksājumus.
            
            
               (3)2016. gada ... janvārī Padome pieņēma Lēmumu (KĀDP) 2016/..., iepriekšminēto atkāpi turpmāk pagarinot līdz 2016. gada 4. februārim.
            
            
               (4)Šis pasākums ir Līguma darbības jomā, un tādēļ tā īstenošanai ir nepieciešamas Savienības līmeņa regulējošas darbības, jo īpaši, lai nodrošinātu, ka uzņēmēji visās dalībvalstīs to piemēro vienādi.
            
         
         
            
               (5)Tāpēc būtu attiecīgi jāgroza Regula (ES) Nr. 267/2012,
            
            
               IR PIEŅĒMUSI ŠO REGULU.
            
            
               1. pants
            
            
            
               Regulas (ES) Nr. 267/2012 28.a panta b) punktā vārdus “līdz 2016. gada 14. janvārim” aizstāj ar vārdiem “līdz 2016. gada 4. februārim”.
            
            
               2. pants 
            
            
               Šī regula stājas spēkā dienā, kad to publicē.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā —
               
               
                     priekšsēdētājs
               
            
         
         
            
                  
                     (1)
                  OV L 195, 27.7.2010., 39. lpp.
               
               
                  
                     (2)
                  Padomes 2012. gada 23. marta Regula (ES) Nr. 267/2012 par ierobežojošiem pasākumiem pret Irānu un Regulas (ES) Nr. 961/2010 atcelšanu (OV L 88, 24.3.2012., 1. lpp.).